کامرس اور صنعت کی وزارتہ
آزادی کے امرت مہوتسوتقریبات کے حصے کے طور پر ،زرعی اور ڈبہ بند خوراک کی مصنوعات کی برآمداتی ترقیاتی اتھارٹی ، اے پی ای ڈی اے ،نے باسمتی کی کاشت والی 7 ریاستوں میں، کسانوں کے لئے، 75آگاہی نیز تربیتی پروگرام منعقدکئے
مہکدار اور خوشبودار لمبے باسمتی چاول کی معیاری پیداوار کی برآمدات کو بہتر بنانے کے لئے، زرعی اور ڈبہ بند خوراک کی مصنوعات کی برآمداتی ترقیاتی اتھارٹی ،  کی شاخ باسمتی برآمداتی ترقیاتی فاؤنڈیشن  نے کلیدی پیداواری خطوںمیں باسمتی چاول کی کاشت میں مصروف کسانوں کو اچھے زرعی عوامل اختیار کرنے کے بارے میں حساس بنانے کی غرض سے اختراعی اقد امات کئے ہیں ۔
ان اقدامات کے ایک حصے کے طورپر بی ای ڈی ایف نے پنجاب ، ہریانہ ، اترپردیش ، اتراکھنڈ ، ہماچل پردیش ، جموں اور کشمیر اور دلی کی چاول برآمد کرنے والی ایسوسی ایشنوں کے ساتھ تعاون سے آگاہی اورتربیت کے 75 پروگرام منعقد کئے ، جس کا مقصد 7 ریاستوں میں اعلیٰ معیاری باسمتی چاول اگانے کے لئے کسانوں کی حوصلہ افزائی کرنا ہے۔ بی ای ڈی ایف ، باسمتی چاول کی کاشت والے علاقوں میں مختلف ایف پی اوز ، برآمد کاروں کی تنظیموں وغیرہ کے لئے تکنیکی ساجھیدار کے طور بھی ملوث ہے۔
بی ای ڈی ایف نے آزادی کے امرت مہوتسو کے ایک حصے کے طورپر اترپردیش کے ضلع گوتم بدھ نگر کے جہانگیر پور گاؤں سے 16 جولائی 2021 کو آگاہی اور تربیت کی ورکشاپ کا آغاز کیا تھا ، جو کہ ہندوستان کی آزادی کی 75سالہ تقریبات کو منانے کے لئے حکومت ہند کا ایک اقدام ہے۔آگاہی کی یہ مہمیں کسانوں کے لئے ‘ جراثیم کش ادویہ کا منصفانہ استعمال اور اچھے زرعی عوامل کو اختیار کرنے ’ کے موضوع پر توجہ مرکوز کرنے کے لئے منعقد کی گئی تھی ۔
آگاہی کی مہموں کا ایک اور مقصد ، بہتر معیار کے بیجوں کی عدم دستیابی کے مسئلے کو حل کرنے کے لئے بیجوں کی پیداوار کے لئے کسانوں کو تربیت فراہم کرنا تھا۔
ورکشاپ میں کسانوں کو کیڑو ں مکوڑوں کی شناخت کرنے اور باسمتی چاو ل کی بیماریوں نیز ان کے انتظامیہ کے بارے میں مختلف طورطریقوں کی تربیت فراہم کی گئی تھی۔2021 کے باسمتی اگانے کے مکمل سیزن کے دوران آگاہی کی مہم میں ، باسمتی کی برآمد اور چاول کی صنعت کی توقعات کو بھی اگانے والوں اور برآمد کاروں کے علم میں لایا گیا۔
اے پی ڈی اے نے ، ہندوستان – گنگا کے میدانی علاقوں میں اگائے گئے باسمتی چاول کے واحد نگراں کے طورپر جغرافیائی اشاریہ  کا ٹیگ دیا ہے۔ فروری میں جاری جی آئی سرٹفکیشن کے تحت 7 ریاستوں یعنی پنجاب ، ہریانہ ،مغربی اترپردیش ، اتراکھنڈ ، دہلی اورجموں وکشمیر کے 77 اضلاع کو باسمتی چاول اگانے والے خطہ قراردیا گیا ہے۔
بی ای ڈی ایف کے ذریعہ آگاہی کی مہم کے دوران سائنسدانوں نےمقامی زبانوں میں ، کسانوں اوربرآمدکاروں کو باسمتی چاول کی برآمد میں جراثیم لگنے کے مسئلے اور نرسری تیار کرنے ، مربوط تغذیہ اور آبی انتظامیہ سمیت پیداواری تکنالوجی کی منتقلی کے بارے میں تفصیلات فراہم کیں۔
بہت بڑی تعداد میں کسان، برآمد کار، ایف پی اوز وغیرہ جراثیم کش دواؤں کے منصفانہ استعمال اور اچھے زرعی عوامل کو اختیار کرنے کے بارے میں سیکھنے کے لئے ورکشاپ پہنچے ،جن کا انعقاد 7 ریاستوں میں 75 مختلف مقامات پر کیا گیا تھا۔
پنجاب میں آگاہی اورتربیت کے 25 پروگرام منعقد کئے گئے ،جس کے بعد اترپردیش میں 21 ، ہریانہ میں 17، اتراکھنڈ میں 5 ، جموںوکشمیر میں 3 اور ہماچل پردیش نیز دہلی میں ایک ایک پروگرام کا انعقادکیا گیا۔
آگاہی وضع کرنے کے پروگرام کے ذریعہ کسانوں کو مطلع کیا گیا کہ باسمتی چاول کی کاشت کرنا ایک ہندوستانی روایت ہے اور اس روایت کو برقرار رکھنا ایک اجتماعی ذمہ داری ہے کیونکہ عالمی منڈی میں باسمتی چاول کی بہت ہی زیادہ مانگ ہے ۔ کسانوں سے درخواست کی گئی ہے کہ وہ ریاستی زرعی محکمے کے ذریعہ basmati.net پر اپنااندراج کرائیں۔
اے پی ای ڈی اے ، بی ای ڈی ایف کے ذریعہ سرکاری ریاستو ں کی باسمتی چاول کی کاشت کی فروخت میں مدد کررہی ہے۔ اے پی ای ڈی اے نے کسانوں کے ذریعہ مصنوعات کے معیار کو برقراررکھنے کے لئے تصدیق شدہ بیجوں کے استعمال کی تجویز بھی دی ہے ۔ اس کے علاوہ باسمتی چاول کی معیاری پیداوار کو یقینی بنانے کے لئے کیمیاوی کھاد کا سائنسی استعمال کرنے کی بھی تجویز دی گئی ہے ۔ اس سے ملک سے باسمتی چاول کی برآمد ات کو مزید جِلا ء ملے گی۔
ہندوستان نے، 21-2020 میں 29849 کروڑروپے  کی مالیت کا 4.63 ملین ٹن باسمتی چاول برآمدکیا ۔ ہندوستان کے باسمتی چاول کے لئے کلیدی منازل میں سعودی عرب ، ایران ، عراق ، یمن جمہوریہ ، متحدہ عرب امارات اور یورپی یونین کے ممالک شامل ہیں۔
اے پی ای ڈی اے اقداری سلسلوں میں مختلف شراکتداروں کے ساتھ تال میل کے ذریعہ چاول کی برآمدات کو فروغ دے رہا ہے۔ حکومت نے چاول کی برآمدات کی فروغ کا فورم  قائم کیا ہے ، جو کہ اے پی ای ڈی اے کے زیر سرپرستی ہے ۔ آر ای پی ایف میں ، چاول کی صنعت ، برآمد کاروں، اے پی ای ڈی اے ، کامرس کی وزارت کے حکام اور چاول پیداکرنے والی اہم ریاستوں سے زراعت کے ڈائریکٹروں میں سے نمائندگان شامل ہیں۔ا ن ریاستو ں میں مغربی بنگال ،اترپردیش ، پنجاب ، ہریانہ ،تلنگانہ ، آندھرا پردیش ، آسام ، چھتیس گڑھ اور اوڈیشہ کی ریاستیں شامل ہیں۔